राम मंदिर मुद्दे के जवाब देने से बचते हुए अखिलेश ने दावा किया कि अगर वे सत्ता में आए तो भगवान विष्णु का एक नगर विकसित किया जाएगा, जिनके अवतार भगवान राम और भगवान कृष्ण थे। इसके अध्ययन के लिए विशेषज्ञों की एक टीम कंबोडिया भेजी जाएगी। भाजपा पर निशाना साधते हुए यादव ने कहा कि ये षडयंत्रकारियों की पार्टी है। जमीनी स्तर पर कुछ नहीं करती है और वोट के लिए जनता के विश्वास का कत्ल कर देती है। उल्लेख है कि बिहार के पूर्वी चंपारण जिले में अंकोरवाट की तर्ज पर विराट रामायण मंदिर बनाने की योजना है। इसका कंबोडिया की सरकार ने विरोध जताया है।